Տիգրան Ավինյան

Տիգրան Ավինյան (), հայ կուսակցական, պետական-քաղաքական գործիչ, «Քաղաքացիական պայմանագիր» կուսակցության անդամ, Հայաստանի փոխվարչապետ (2018 թվականի մայիսի 11-2021 թվականի օգոստոսի 2), Երևանի գործող քաղաքապետ։

Կենսագրություն 
Ծնվել է 1989 թվականի փետրվարի 28-ին Երևանում։

Կրթություն 
 2005 թվականին ավարտել է Երևանի Ալեքսանդր Պուշկինի անվան թիվ 8 դպրոցը։ 
 2009 թվականին ավարտել է Հայ-ռուսական (սլավոնական) համալսարանի կիրառական մաթեմատիկայի ֆակուլտետի բակալավրիատը։
 2011 թվականին ավարտել է Հայ-ռուսական (սլավոնական) համալսարանի կիրառական մաթեմատիկայի ֆակուլտետի մագիստրատուրան (տնտեսագիտության մեջ մաթեմատիկական մոդելավորման գծով)։
 2014 թվականին գերազանցությամբ ավարտել է Լոնդոնի Մարիա թագուհու համալսարանը՝ ստանալով ֆինանսների մագիստրոսի կոչում։

Աշխատանքային գործունեություն 
 2009-2013 թվականներին աշխատել է Զարգացման Հայկական Բանկում որպես բիզնես վարկավորման բաժնի ավագ մասնագետ։
 2010-2011 թվականներին հիմնադրել և ղեկավարել է ոռոգման համակարգերի տեղադրմամբ և լանդշաֆտային դիզայնով զբաղվող «Իրիգեյթ» ընկերությունը։
 2014-2016 թվականներին աշխատել է ՇՏԵ ընկերությունում որպես SAP համակարգերի խորհրդատու։
 2014-2018 թվականներին ղեկավարել է ծրագրային ապահովմամբ զբաղվող «Սայբեր Վիժըն» ընկերությունը։

Կուսակցական-քաղաքական գործունեություն 
 2017-2018 թվականներին եղել է Երևան քաղաքի ավագանու անդամ «ԵԼՔ» կուսակցությունների դաշինք խմբակցությունից։
 2018 թվականի մայիսի 11-ին նշանակվել է Հայաստանի Հանրապետության փոխվարչապետ։
 2019 թվականի հունիսի 16-ին տեղի ունեցած «Քաղաքացիական պայմանագիր» կուսակցության 5-րդ համագումարի ժամանակ ընտրվել է ՔՊ վարչության անդամ։
 2022 թվականի սեպտեմբերի 23-ին ընտրվել է Երևանի փոխքաղաքապետ։
 2023 թվականին կայացած Երևանի ավագանու ընտրություններում գլխավորել է Քաղաքացիական պայմանագիր կուսակցության նախընտրական ցուցակը։ Կուսակցությունը ընտրություններում ստացել է 32.57% ձայն, և ավագանիում ստացել 24 մանդատ, ձևավորելով ամենամեծ խմբակցությունը։
 2023 թվականի հոկտեմբերի 10-ին Երևանի նորընտիր ավագանու առաջին նիստում ընտրվել է Երևանի քաղաքապետ։

Պարգևներ 
 2016 թվականին ՀՀ Պաշտպանության նախարարության կողմից պարգևատրվել է պատվոգրով՝ «ապրիլ և մայիս ամիսներին Հայրենիքի սահմանների պաշտպանությանն ակտիվ մասնակցելու, առաջնագծում մարտական խնդիրները բարեխղճորեն կատարելու համար»։

Ընտանիք 
Ամուսնացած է, կինը՝ Մարիամ Պահլավունի։ Ունեն երեք դուստր։

Ծանոթագրություններ 

Քաղաքացիական պայմանագիր կուսակցության անդամներ
Հայ-ռուսական (սլավոնական) համալսարանի շրջանավարտներ
Հայ քաղաքական գործիչներ
Հայ պետական գործիչներ
Երևանի քաղաքապետներ
Երևանի ավագանու անդամներ